laion/Wikipedia-Exotic huggingface dataset:
Reinhold von Lünow

Reinhold von Lünow oli Rootsi sõjaväelane, kes osales Põhjasõjas ja juhatas Valga maakaitseväepataljoni. Reinhold von Lünow määrati 1701. aasta 23. oktoobril Wolmaris Valga maakaitseväepataljoni ülemaks, selle ametiga kaasnes ka edutus ooberstleitnandi auastmesse. Ta kinnitati sellesse ametisse 3. aprillil 1702. "Karl XII:s officerare. Biografiska anteckningar". Vaadatud 15.03.2023. "Svenska arméns regementen 1700-1718". Vaadatud 15.03.2023. "Swedish colours from enlisted and militia units in the Baltic provinces 1700–1710" (PDF). Vaadatud 15.03.2023.
Ameerika Balletiteater

Ameerika Balletiteater (inglise keeles American Ballet Theatre; lühend ABT) on kutseline balletikollektiiv Ameerika Ühendriikides New Yorgis. Klassikalist balletti viljelev Ameerika Balletiteater on asutatud 1939. aastal. Ameerika Balletiteatri koduteater on Metropolitan Opera House, kuid ta esineb ka mujal. Näiteks 2019. aasta kevadel etendati kodulaval traditsiooniliselt kaheksa nädala vältel, sügisel veel lühema aja vältel David H. Koch Theater's, ülejäänud ajal aastast toimusid teatri ringreisid ja külalisesinemised üle maailma. Mihhail Barõšnikov (1980–2002) Kevin McKenzie (1992–2022) Susan Jaffe (2022–) Nino Ananiašvili (1993–2009) Mihhail Barõšnikov (1974–1978) Natalija Makarova (1970–1986) Ethan Stiefel (1997–2012) Koduleht
Uno Hermann

Uno Hermann (17. märts 1922 Tartu – 4. detsember 2005 Tartu) oli eesti geodeet ja koduloolane. Ta sündis pottseppmeistri perekonnas. Õppis Tartu 4. algkoolis ja Tartu Poeglaste Gümnaasiumis, mille ta lõpetas 1943. aastal. 1943–1945 osales Saksa sõjaväe koosseisus Teises maailmasõjas. 10. mail 1945 langes ta Praha lähedal sõjavangi ja 1945–1946 oli sõjavangis Vene NFSV-s Vorkutas ja 1946–1949 Narvas ehituspataljonis. Ta töötas aastatel 1949–1970 insener-geodeedina Tartu linna TSN täitevkomitee ehituse ja arhitektuuri osakonnas ja aastatel 1970–1990 geodeedina Eesti Ehitusmälestiste Tartu osakonnas. Uno Hermann on uurinud muistiseid ja kultuurimälestisi, on koostanud uurimusi ja ülevaateid nii linnuste, mõisate kui ka Tartu linna keskaegse topograafia kohta. Mõõdistas ja fotografeeris Eesti kirikuid, linnuseid, mõisaid ja linnamägesid ning koostas või kogus plaane ja kaarte erinevatest paikadest Eestis ja maailmas. Uuris põhjalikult Tartu varasemat arhitektuuri. Tema sulest on ilmunud artikleid ajakirjades „Eesti Loodus“; „Ehitus ja Arhitektuur“ ning ajalehtedes. Ta pidas laialdast kirjavahetust ajaloolaste, kodu-uurijate, genealoogide ning kartograafidega nii Eestist kui ka välismaalt. "Kuidas Virtsu sai poolsaareks". Virtsu. Algupärandː Eesti Loodus 1/ 1970 "Uno Hermann, insener-geodeet ja kodu-uurija 1878-2005". Eesti Rahvusarhiiv, RA EAA.5238 Ene Puusemp. "Piiskopiajal ümbritsesid Tartut tiigid ja vesiveskid". Tartu Postimees, 26. august 2002 Kalev Jaago. "Uno Hermann (1922-2005)". Rahvusarhiivi ajaveeb, 17. märts 2022 Eesti kommunismiohvrid 1940–1991 Haud Tartu Maarja kalmistul
Vello Lumi

Vello Lumi (sündinud 6. veebruaril 1949 Meremäe vallas) on endine eesti kergejõustikutreener ja kergejõustiklane (kõrgushüppaja). Ta on tulnud välistingimustes neli korda ning sisetingimustes kolm korda Eesti meistriks. Ta isiklik rekord on 2.23. Vello Lumi poeg on kõrgushüppe 21-kordne Eesti meister Karl Lumi. Biograafia ESBL-is Vello Lumi Rahvusvahelise Kergejõustikuliidu kodulehel (inglise)
Ernst Carl von Glasenapp

Ernst Carl von Glasenapp (?–1712) oli Rootsi ja Taani sõjaväelane, kes osales Põhjasõjas ning juhtis Liivimaa aadlilipkonda ja Eesti ratsarügementi. Ernst Carl von Glasenapp sündis Kliewenhofis. Tema vanemad olid Reinhold von Glasenapp ja Elisabeth Hedwig von Glasenapp. Enne Põhjasõja algust oli ta kuni 1691. aastani Taani vägedes kindraladjutant. Põhjasõja ajal oli ta siiski Rootsi teenistuses. 1708. aastal sai ta pärast eelmise ülema surma Eesti ratsarügemendi uueks ülemaks. Selle üksusega võttis ta osa sõjategevusest Ingerimaal ja Eestimaal. 1710. aastal vahetas ta jälle üksust, kui asus 1. veebruaril ooberstina juhatama Liivimaa aadlilipkonda – jälle põhjusel, et eelmine juhataja oli hukkunud. 1712. aasta 20. detsembril võttis ta osa ka Gadebuschi lahingust. Selles lahingus sai Ernst Carl von Glasenapp surma. "Karl XII:s officerare. Biografiska anteckningar". Vaadatud 15.03.2023. "Svenska arméns regementen 1700-1718". Vaadatud 15.03.2023. "Ernst Carl von Glasenapp (abt. 1660 - 1712)". Vaadatud 15.03.2023. "Col. Reinhold von Glasenapp". Vaadatud 15.03.2023.
Beugin

Beugin (lääneflaami: Belgin) on vald Põhja-Prantsusmaal Pas-de-Calais' departemangus. Põllumajandusküla asub 13 km Béthune'ist edelas ja 48 km Lille'ist edelas, maantee D86 ääres. St. Remi kirik, pärineb 19. sajandist. Tehisjärv roosade liivakivikaljudega. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
London Coliseum

London Coliseum, tuntud ka kui Coliseum Theatre, on teater Londonis Westminsteri linnaosas. Algul oli see varieteeteater ja kandis nime London Coliseum Theatre of Varieties. Teatrihoone projekteeris arhitekt Frank Matcham. Teater avati 1904. aastal. 1968. aastal sai London Coliseum koduteatriks Sadler Wells Operale (1974. aastast Inglise Rahvusooper). Teatri saalis on 2359 istekohta. Koduleht
Harksarviklased

Harksarviklased (Antilocapridae) on sugukond imetajaid sõraliste seltsist. Sugukonna ainus nüüdisaegne liik on harksarvik (Antilocapra americana) - Põhja-Ameerikas elutsev antiloobisarnane mäletseja.
1968. aasta taliolümpiamängud

1968. aasta taliolümpiamängud olid X taliolümpiamängud. Need toimusid 6. veebruarist 18. veebruarini 1968 Prantsusmaal Grenoble'is. Grenoble kinnitati olümpialinnaks ROK-i 61. istungjärgul Innsbruckis 1964. aastal. Teised kandideerinud linnad olid Calgary (Kanada), Lahti (Soome), Lake Placid (USA), Oslo (Norra) ja Sapporo (Jaapan). Olümpiamängudel jagati välja 35 komplekti medaleid (lisandus laskesuusatamises 4x7,5 km teatevõistlus). Mäesuusatamine (6) Laskesuusatamine (2) Murdmaasuusatamine (7) Suusahüpped (2) Kahevõistlus (1) Iluuisutamine (3) Kiiruisutamine (8) Jäähoki (1) Bobisõit (2) Kelgutamine (3) Taliolümpiamängud, 1968
Rauno Heinla

Rauno Heinla (sündinud 7. juunil 1982 Tartus) on Eesti elukutseline rammumees. Ta on tuntud kui jõutõmbe spetsialist ja teda peetakse üheks parimaks jõutõmbajaks maailmas. Rauno Heinla alustas oma rammumehe karjääri aastal 2000 kohalikus rammumehe võistluses "Kõrveküla rammumees", esimese riikliku tiitli võitis ta aastal 2008. Ta on ainuke eestlane, kes on seda tiitlit võitnud 6 korda. Suurema osa oma karjäärist on Rauno treeninud koos teise Eesti rammumehe Lauri Nämiga. Oma lemmikalaks peab Rauno kivide tõstmist ja jõutõmmet korduste peale, samuti tõdeb, et tal on vaja täiustada oma liikumisalasid. Oma 22-aastase karjääri jooksul on Rauno võistelnud 45 rahvusvahelisel võistlusel ja 8 üksikvõistlusel. 13.09.2020 murdis Rauno 400 kg jõutõmbe (standardkang) korduste maailmarekordi 6 kordusega World's Ultimate Strongman Feats of Strength sarja raames. Koos Hafþór Júlíus Björnssoni ja Eddie Halliga on Rauno ka üks väheseid mehi, kes on jõutõmbes tõstnud 1000 naela (453,5 kg) või rohkem, päris mitu korda. Ta on seda teinud nii tava- kui ka sumostiilis. Jõutõmme (Kordustele) – 400 kg (882 lb) x 6 kordust ( World's Ultimate Strongman ) ( Feats of Strength sari, 2020 ) ( Maailmarekord ) Seda on Rauno teinud ka veel kaks korda treeningutel . Jõutõmme (maksimaalne) – 476 kg (1049 naela) (tavaline) ( Seenioride maailmarekord ) Jõutõmme (maksimaalne) – 475 kg (1047 nael) (sumo) Kükk - 360 kg (794 naela) ilma varustuseta, 320 kg (705 naela) x 10 kordust Lamades surumine – 240 kg (529 lb) ilma varustuseta Palgi surumine – 195 kg (430 nael), 170 kg (375 naela) x 4 kordust Paksu kangiga surumine– 181.5 kg (400 naela) x 2 kordust Atlase kivid – 5 kivikomplekti ( 100–180 kg (220–397 lb) ) 21,20 sekundiga Silver Dollar Deadlift – 580 kg (1279 nael) ( maailmarekord ) 18 Inch Deadlift - 540,25kg (1190 naela) ( maailmarekord ) "Rauno Heinla". Originaali arhiivikoopia seisuga 1. märts 2022. Vaadatud 7. aprillil 2022. "Rauno Heinla Hits Unofficial World Record Deadlift, Hafthor Bjornsson Reacts". Vaadatud 7. aprillil 2022. Roger Lockridge. "Rauno Heinla Sets World Record In 400 KG Deadlift For Reps With 6". Vaadatud 14. septembril 2020. Phil Burgess. "Rauno Heinla, 2011 Estonia's Strongest Man – International Strongman". Vaadatud 6. märtsil 2012. Phil Burgess. "Rauno Heinla, 2011 Estonia's Strongest Man – International Strongman". Vaadatud 6. märtsil 2012. Nirmal Hettiarachchi. "The Heaviest Conventional 9 inch Deadlifts of All-time (the 1,000 lbs club)". Vaadatud 16. novembril 2021. Koduleht
Pangametsad

Pangamets on metsatüüp, mis asub panga rusukaldel ja jalamil. Seda iseloomustab liigirikas alustaimestik, sest pangametsa eri osad pakuvad erisuguseid kasvutingimusi: kui ülemises osas võib muld suvel paiguti läbi kuivada, siis allpool avaldab sageli mõju paeseinast ja selle jalamilt nõrguv allikavesi. Laialehised pangametsad kasvavad Eestis väga kitsal selgesti eristataval alal Põhja-Eesti pankranniku jalamil, Salevere Salumäel, samuti mõne Soome lahte suubuva jõe (näiteks Valgejõe) kanjonorus. "Rusukallete ja jäärakute metsad (pangametsad)". loodusveeb.ee. Vaadatud 16. märtsil 2023.
Randy Marsh

Randy Marsh on väljamõeldud tegelane, South Park joonisfilmist. Ta on Stan Marsh'i isa ja Sharon Marsh'i partner. Randy Marsh | South Park Character / Location / User talk etc | Official South Park Studios Wiki, vaadatud 16. märtsil 2023
Budriai

Budriai (žemaidi Bodrē) on küla Leedus Skuodase rajoonis Skuodase vallas Erla jõe kaldal. Piirkond oli asustatud juba I aastatuhande I poolel. Sealt on leitud kivist tööriistade (kirved, riivid) fragmente. Esimese aastatuhande teisest poolest ja teise algusest pärinevad sealsed lohukivid, vanade põldude jäljed, ka nendevahelised ristikivid ja kiviaiad. Küla ise moodustati XVI sajandil maareformi käigus, selle nimi tuleneb isikunimest Budrys. XIX sajandil jaotai seal osa maad uusmaasaajatele, nii kujunes asula hajakülaks. Sel ajal elasid külas ka vennad palubinskid, kes meisterdasid kirikutele ja kabelitele puidust pühakuskulptuure. Aastal 1919 sai külast Budriai valla halduskeskus. Aastail 1921–1926 tegutses külas algkool, õpetajaks oli Magdalena Budraitė. Teise maailmasõja järel moodustati vallast Budriai külanõukogu, mis likvideeriti aastal 1954. Külas oli Leedu metsavendade punker. Hiljem hävis küla maaparandustööde küigus, alles jäi vaid kaks majapidamist. Külas asub lohukivi. Legendide kohaselt olevat selle lohku kevadel esimese äikese ajal kogunenud vesi tervistava toimega. Küla juures asus Erla jões hauakoht, mille sügavus oli neli meetrit. See oli ümbruskonna populaarseim ujumispaik, mis on tänapäeval jäänud Kernai paisjärve alla. Selle kohta räägitakse, et seal elanud kurat, kes uputas sinna ujuma tulnud rahvast, kes ei kandnud kaelas ohutisi. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Budrių akmuo su plokščiadugniu dubeniu Vaitkevičius V. Senosios Lietuvos šventvietės. Žemaitija, Vilnius 1998, 117 lk.
Sõbrad elus ja surmas

Sõbrad elus ja surmas (ATU 470) on kogu Euroopas ja kohati ka mujal maailmas tuntud muinasjututüüp, mille keskmes on motiiv aja kulgemisest kiiremini teispoolsuses kui maa peal. Lugu käibib kohati ka muistendina või žanride piiril. Eestis on jututüüpi kuuluvaid lugusid üles kirjutatud 28 korral, tüüp on tuntud kogu Mandri-Eestis, üleskirjutusi ei ole saartelt. Eestis on muinasjutt tuntud harilikult sellisel kujul: Kaks sõpra (või siis kaks venda või isa ja poeg) lubavad mõlemad teineteise pulma tulla, kuid üks neist sureb. Teine läheb oma pulmapäeval surnuaiale ja kutsub surnud sõbra peole. Surnud sõber tuleb elava pulma ja seal kutsub elava peigmehe omakorda endale teise ilma külla või pulma. Elav sõber kuulab teises ilmas kolme pillilugu (või siis joob kolm tassi teed või mängib surnud sõbraga kaarte), kuid tagasi pöördudes leiab kodupaiga tundmatuseni muutununa ja kohtab seal tuttavate asemel võõraid inimesi. Selgub, et kolmsada aastat tagasi (või kolm inimpõlve tagasi) läks üks peigmees oma pulmast kaduma. Kui teisest ilmast tagasi pöördunud elav sõber seda kuuleb, vajub mees põrmu või laguneb tolmuks. Eesti muinasjutud. I. Imemuinasjutud. 1. Koostanud ja toimetanud Risto Järv, Mairi Kaasik ja Kärri Toomeos-Orglaan. Tartu: Eesti Kirjandusmuuseumi Teaduskirjastus, 2009, lk 574–575. Alena Boganeva, Mare Kõiva. "Sõbrad elus ja surmas" valgevenelaste, venelaste ja eestlaste folklooris. Keel ja Kirjandus 66(4), 2023, lk 403–424. DOI:10.54013/kk784a3 Mairi Kaasik. A mortal visits the other world – the relativity of time in Estonian fairy tales. – Journal of Ethnology and Folkloristics 7(2) 2013, lk 33–47.
Kernai

Kernai (žemaidi Kernā) on küla Leedus Skuodase rajoonis Skuodase vallas Erla jõe kaldal. Jõel asub küla kohal Kernai paisjärv. Küla moodustati XVI sajandil maareformi käigus. Seda on esmamainitud 1597. aastal. XVII–XIX sajandini kuulus see Salantai mõisale. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Paulius Vaniuchinas. Salantų dvaras inventorių duomenimis. – Nuo Skilandžių iki Salantų… 2012 Küla portaalis vietoves.Lt
Gediminas Taranda

Gediminas Leonovitš Taranda (vene keeles Гедиминас Леонович Таранда; sündinud 26. veebruaril 1961 Kaliningradis) on leedu päritolu Venemaa teatrijuht, näitleja ja endine balletitantsija. Gediminas Taranda sündis sõjaväelase, Nõukogude armee polkovniku Leonas Taranda perekonnas. Ema oli Ukraina kasakas. Pärast Moskva koreograafiakooli lõpetamist töötas Taranda Moskva Suures Teatris balletiartistina. Ta alustas rühmatantsijana. Selles ampluaas äratas ta Maia Plissetskaja tähelepanu, kes võttis ta enda partneriks balletilavastuses "Carmen-süit". Hiljem sai ta trupi juhtivaks solistiks. 1980. aastate lõpul ja 1990. aastate alguses tegutses Taranda ka antreprenöörina. Sellel pinnal sattus ta vastuollu peaballettmeister Juri Grigorovitšiga ja ta vallandati 1993. aastal teatrist. 1994. aastal asutas Taranda balletitrupi Keiserlik Vene Ballett, millega gastroleeris kogu maailmas. Ta on tänini selle trupi peadirektor, kunstiline juht, koreograaf ja lavastaja. Taranda on 2000. aastatel mänginud draamarolle Moskva Mossoveti teatris. 2004 – Venemaa Föderatsiooni teeneline kunstitegelane Гедиминас Таранда. ballet-imperial.ru
Šakaliai

Šakaliai (žemaidi Šakalē) on küla Leedus Skuodase rajoonis Skuodase vallas Erla jõe kaldal. Jõel asub küla kohal Kernai paisjärv. Külas on Šakaliai kalmistu. Küla moodustati XVI sajandil maareformi käigus. Seda on esmamainitud 1668. aastal. XVII–XIX sajandini kuulus see Salantai mõisale. Aastast 1849 pärinevad teated külas kasvanud saarest, mida peeti pühaks. Muinsuskaitse all on osaliselt Daukšiai külla jääv linnamägi Erla jõe kaldal. Selle vall on ajast moonutatud ja seda piirab 0,2 meetri sügavune ja 3-5 meetri laiune vallikraav. Aastal 1978 viidi seal läbi arheoloogilisi uuringuid. Tegemist on aastal 1253 mainitud Seculmzeme või Zekulmzeme linnusega. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė Paulius Vaniuchinas. Salantų dvaras inventorių duomenimis. – Nuo Skilandžių iki Salantų… 2012 Vaitkevičius V. Senosios Lietuvos šventvietės. Žemaitija, Vilnius 1998, 117 lk. Daukšių, Šakalių piliakalnis
Santa Catalina saar

Santa Catalina on mitme saare nimi: Santa Catalina saar (California) Santa Catalina saar (Colombia) Santa Catalina saar (Hispaania) Owariki saar, endise nimega Santa Catalina
Natalija Makarova

Natalija Makarova, ka Natalia Makarova (vene keeles Наталия Романовна Макарова; sündinud 21. novembril 1940 Leningradis) on vene päritolu Ameerika Ühendriikide balletitantsija, näitleja ja koreograaf ning endine Nõukogude Liidu balletitantsija, kes olles septembris 1970 Suurbritannias külalisetendustel, ei pöördunud tagasi Nõukogude Liitu. Pärast Leningradi koreograafiakooli lõpetamist 1959. aastal töötas Makarova Kirovi-nimelises Leningradi Akadeemilises Ooperi- ja Balletiteatris, kus sai juhtivaks balletisolistiks. Detsembris 1970 sai Makarova Ameerika Balletiteatri esitantsijaks. 1972. aastal oli ta Londoni Kuningliku Balleti külalissolist, alates 1974. aastast sai ta London Festival Ballet' alaliseks külalalissolistiks. Detsembris 1982 mängis Makarova peaosa Broadway teatris etendunud Richard Rodgersi muusikalis "On Your Toes" (George Balanchine'i koreograafia). 1989. aastal külastas Makarova Leningradi, kus esitas oma kunagisel kodulaval mitu fragmenti John Cranko balletist "Onegin". Natalija Makarova elab USA-s, kus tegeleb koreograafia ja heategevusega. 1965 – Varna rahvusvahelise balletikonkursi laureaat 1969 – Vene NFSV teeneline kunstnik 1983 – Tony auhind (kategoorias "Best Actress in a Musical") 1984 – Laurence Olivier Award (kategoorias "Best Actress in a Musical") 2013 – valiti Venemaa Kunstide Akadeemia välisliikmeks 2018 – balletiauhind Benois de la Danse (elutööauhind)
Gabriel Horn

Vabahärra Gabriel Horn (1671–1705) oli Rootsi sõjaväelane, kes osales Põhjasõjas ja juhatas Liivimaa aadlilipkonda. Gabriel Horn sündis 1671. aasta 24. detsembril Evert Horni ja Marta Oxenstierna perekonda. 1682. aastal õppis ta Uppsalas, kuid liitus hiljem ihukaitseväega. Kuni 1698. aastani oli ta major Lewenhaupti Rootsi rügemendis, mis asus Hollandis. 1700. aastal sai ta Upplandi tragunirügemedi ülemaks ning 1701. aastal ooberstleitnandiks. 1702. aastal määrati ta ooberstina Liivimaa aadlilipkonna ülemaks, ametisse kinnitati ta alles 1704. aastal. 1705. aasta 16. juulil toimunud Gemauerthofi lahinugu ajal Gabriel Horn uppus. Abikaasat ega lapsi tal polnud. "Horn af Marienborg no 21". Vaadatud 16.03.2023. "Gabriel Horn af Marienborg, till Kanckasöhr". Vaadatud 16.03.2023. "Karl XII:s officerare. Biografiska anteckningar". Vaadatud 16.03.2023.
Inglise Rahvusballett

Inglise Rahvusballett (inglise keeles English National Ballet) on kutseline balletikollektiiv Suurbritannias Londonis. Inglise Rahvusballeti asutasid 1950. aastal Alicia Markova ja Anton Dolin algse nimega Gala Performances of Ballet, mis hiljem muudeti Festival Ballet’ks ja seejärel London Festival Ballet’ks. Alates 1989. aastast kannab tantsukollektiiv praegust nime. Tänapäeval on Inglise Rahvusballett Royal Ballet', Birminghami Kuningliku Balleti, Northern Ballet' ja Scottish Ballet' kõrval üks viiest suuremast Suurbritannia balletikollektiivist. Anton Dolin (1950–1962) Tamara Rojo (2012–2022) Aaron S. Watkin (2023–) Toomas Edur Age Oks Koduleht
Šekai

Šekai (žemaidi Šekā) on küla Leedus Skuodase rajoonis Skuodase vallas Erla jõe kaldal. Külla ulatuvad osaliselt Salantai regionaalpark ja Erla geomorfoloogiline kaitseala. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. https://www.geoportal.lt/map/
Duraykīshi ringkond

Duraykīshi ringkond (araabia keeles منطقة دريكيش – 'Minţaqat Duraykīsh') on Ţarţūsi provintsi ringkond Loode-Süürias. Halduskeskus on Duraykīshi linn. 2004. aasta rahvaloenduse andmetel elas ringkonnas 60 978 elanikku. Duraykīshi ringkond on jagatud neljaks alamringkonnaks ehk nāḩiyah  '​ks (rahvaarv 2004. aasta seisuga): Duraykīshi alamringkond (ناحية دريكيش): elanikkond 28 749. Junaynat Raslāni alamringkond (ناحية جنينة رسلان): elanikkond 9846 Ḩimmīni alamringkond (ناحية حمين): elanikkond 8679. Duwayr Raslāni alamringkond (ناحية دوير رسلان): elanikke 13 704. "Dreikiche nahiyah population". Cbssyr.org. Originaali arhiivikoopia seisuga 10. jaanuar 2020. Vaadatud 5. juulil 2012. "Jneinet Ruslan nahiyah population". Cbssyr.org. Originaali arhiivikoopia seisuga 17. detsember 2019. Vaadatud 5. juulil 2012. "Hmin nahiyah population". Cbssyr.org. Originaali arhiivikoopia seisuga 16. detsember 2019. Vaadatud 5. juulil 2012. "Dueir Ruslan nahiyah population". Cbssyr.org. Originaali arhiivikoopia seisuga 9. jaanuar 2020. Vaadatud 5. juulil 2012.
Şāfītā ringkond

Şāfītā ringkond (araabia keeles منطقة صافيتا – 'Minţaqat Şāfītā') on Ţarţūsi provintsi ringkond Loode-Süürias. Halduskeskus on Şāfītā linn. 2004. aasta rahvaloenduse andmetel elas ringkonnas 129 632 elanikku. Şāfītā ringkond on jagatud kuueks alamringkonnaks ehk nāḩiyah '​ks (rahvaarv 2004. aasta seisuga): Şāfītā alamringkond (ناحية صافيتا): elanikkond 60 172. Mashtá al-Ḩulwi alamringkond (ناحية مشتى الحلو): elanikke 12 577. Al-Bāriqīyah' alamringkond (ناحية البارقية): elanikke 7336. Sabbah' alamringkond (ناحية سبة): elanikkond 7614. As-Sīsnīyah' alamringkond (ناحية السيسنية): elanikke 22 018. Ra’s al-Khashūfah' alamringkond (ناحية رأس الخشوفة): elanikke 19 915. "Safita nahiyah population". Cbssyr.org. Originaali arhiivikoopia seisuga 8. jaanuar 2020. Vaadatud 2. juulil 2012. "Mashta al-Helu nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 2. juulil 2012. "Al-Bariqiyah nahiyah population". Cbssyr.org. Originaali arhiivikoopia seisuga 15. detsember 2019. Vaadatud 2. juulil 2012. "Sebei nahiyah population". Cbssyr.org. Originaali arhiivikoopia seisuga 16. detsember 2019. Vaadatud 2. juulil 2012. "Al-Saisiniyah nahiyah population". Cbssyr.org. Originaali arhiivikoopia seisuga 15. detsember 2019. Vaadatud 2. juulil 2012. "Ras al-Khashufah nahiyah population". Cbssyr.org. Originaali arhiivikoopia seisuga 14. detsember 2019. Vaadatud 2. juulil 2012.
Ash-Shaykh Badri ringkond

Ash-Shaykh Badri ringkond (araabia keeles منطقة الشيخ بدر – 'Minţaqat Ash-Shaykh Badr') on Ţarţūsi provintsi ringkond Loode- Süürias. Halduskeskus on Ash-Shaykh Badri linn. 2004. aasta rahvaloenduse andmetel oli ringkonnas 52 981 elanikku. Ash-Shaykh Badri ringkond on jagatud kolmeks alamringkonnaks ehk nāḩiyah  '​ks (rahvaarv 2004. aasta seisuga): Ash-Shaykh Badri alamringkond (ناحية الشيخ بدر): elanikke 25 324. Brummānat al-Mashāyikhi alamringkond (ناحية برمانة المشايخ): elanikke 13 562 Qamşīyah' alamringkond (ناحية قمصية): elanikke 14 095. "Ash-Shaykh Badr nahiyah population". Cbssyr.org. Originaali arhiivikoopia seisuga 13. märts 2020. Vaadatud 5. juulil 2012. "Brummanat al-Mashayekh nahiyah population". Cbssyr.org. Originaali arhiivikoopia seisuga 13. jaanuar 2013. Vaadatud 5. juulil 2012. "Al-Qomsiyah nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 5. juulil 2012.
Bāniyāsi ringkond

Bāniyāsi ringkond (araabia keeles منطقة بانياس – 'Minţaqat Bāniyās') on Ţarţūsi provintsi ringkond Loode-Süürias. Halduskeskus on Bāniyāsi linn. 2004. aasta rahvaloenduse andmetel oli ringkonnas 174 233 elanikku. Bāniyāsi ringkond on jagatud seitsmeks alamringkonnaks ehk nāḩiyah  '​ks (rahvaarv 2004. aasta seisuga): Bāniyāsi alamringkond (ناحية بانياس): elanikkond 94 832. Ar-Rawḑah' alamringkond (ناحية الروضة): elanikkond 11 688. Al-‘Annāzah' alamringkond (ناحية العنازة): elanikke 18 446. Al-Qadmūsi alamringkond (ناحية القدموس): elanikke 22 370. Ḩammām Wāşili alamringkond (ناحية حمّام واصل): elanikkond 8522. Aţ-Ţawāḩīni alamringkond (ناحية الطواحين): elanikke 10 024. Tālīni alamringkond (ناحية تالين): elanikke 8351. Aljiblawi, Husam. "Baniyas Wrestles Alone with a Demographic Change Plan". Enab Baladi English. Vaadatud 12. septembril 2016. "Baniyas nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 2. juulil 2012. "Ar-Rawdah nahiyah population". Cbssyr.org. Originaali arhiivikoopia seisuga 15. detsember 2019. Vaadatud 2. juulil 2012. "Al-Anazah nahiyah population". Cbssyr.org. Originaali arhiivikoopia seisuga 15. detsember 2019. Vaadatud 2. juulil 2012. "Al-Qadmus nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 2. juulil 2012. "Hammam Wasel nahiyah population". Cbssyr.org. Originaali arhiivikoopia seisuga 5. juuli 2020. Vaadatud 2. juulil 2012. "Al-Tawahin nahiyah population". Cbssyr.org. Originaali arhiivikoopia seisuga 16. detsember 2019. Vaadatud 2. juulil 2012. "Talin nahiyah population". Cbssyr.org. Originaali arhiivikoopia seisuga 15. detsember 2019. Vaadatud 2. juulil 2012.